הסגנון החל לצמוח במהלך שנות ה-30 של המאה ה-20 בקסבה באלג'יר, בהשראת מסורות ווקאליות של מוזיקה אנדלוסית כמו מוושחאת ("שיר האזור"). בשנות ה-50 של המאה ה-20 הפך הסגנון לפופולרי, ולכזה שמושמע בחתונות ובאירועים דתיים.
בעוד שהשעבי המרוקאי הוא קצבי, השעבי האלג'יראי מתון יותר. שיר שעבי אלג'ירי יכלול בדרך כלל שירה של מקונן בשפה הערבית או הברברית, בליווי מספר נגנים עם כינורות, מנדולינים (המבוססים על המנדולינה), פסנתר וכלי הקשה. כמוזיקה המשמרת מסורת שמרנית, הטקסט כולל לעיתים קרובות מוסר.
אמן בולט בז'אנר השעבי היה דהמאן אל חראשי. מספר מוזיקאים יהודים מאלג'יריה לקחו גם הם חלק משמעותי בסצנה. לילי לעבאסי היה אחד מהיוצרים הבולטים בז'אנר, וסלים הללי נחשב גם הוא לאחד מהמבצעים הטובים בז'אנר. כיום ידוע בתחום המוזיקאי לוק שרקי.
בשנת 2011 ספינז בוסביה ביים סרט תיעודי בשם "אל גוסטו" העוסק במוזיקת השעבי, ובמרכז העלילה חברי להקה יהודים ומוסלמים הנפגשים לקונצרט לאחר 50 שנות מלחמה.
בישראל ובפיוט.
השעבי האלג'יראי מבוצע גם בידי מוזיקאים ישראלים, ובעיקר בפיוט. לדוגמה, השיר יא ראייח. הפיוט "יעלם שבני" של רבי ישראל נג'ארה, הולבש על הלחן של עבד אל-קאדר שאו לשיר Chehilet Laayani ומבוצע בידי פייטנים שונים במסורת יהדות מרוקו.
שעבי מצרי.
במצרים, שעבי מתייחס למוזיקת רחוב פופולרית ממעמד הפועלים, שהתפתחה מסגנון הבלאדי המצרי בקהיר בשנות ה-70 של המאה ה-20. למרות השם הזהה, השעבי של אלג'יריה ומרוקו שונה מהשעבי המצרי, והוא גם ותיק יותר מזה המצרי.
השעבי המצרי החל כצורה חדשה של מוזיקה אורבנית, המבטאת את הקשיים והתסכולים של החיים המודרניים במצרים, והטקסטים שבו מערבים לעיתים פוליטיקה והומור.
הזמר חכים הוא אמן המזוהה עם השעבי המצרי.
אבו להב
אַבּוּ לַהַב (בערבית: أَبُو لَهَب; 549–624 במכה) הוא כינויו של עַבְּד אלְ-עוּזַא בְּן עַבְּד אלְׂ-מוּטַלִבּ (בערבית: عَبْد الْعُزَّى بْن عَبْد الْمُطَّلِب; בתעתיק מדויק: עַבְּד אלְעֻזַּא בְּן עַבְּד אלְׂ-מוּטַּלִבּ) שהיה דודו של הנביא מוחמד מצד אביו ועמד בראש בני שבט קורייש שהתנגדו להטפה של הנביא מוחמד.
אזכורו בקוראן.
אבו להב מוזכר בסורת אל-מסד בקוראן (סורה מספר 111), שם הוא מופיע כדמות מקוללת. במסורת המוסלמית הוא מייצג את דמות הרודף מתוך החוג המשפחתי הקרוב של הנביא מוחמד, בניגוד לדודו האחר, אבו טאלב.
Kdenlive
Kdenlive (הגייה: קֶיְידֶנְלַיְיב; ראשי תיבות של "KDE Non-Linear Video Editor", בעברית: "עורך הווידאו הבלתי־ליניארי של KDE") היא תוכנה חופשית וקוד פתוח לעריכת וידאו שמבוססת על MLT Framework, KDE ועל Qt. המיזם החל בשנת 2002 על ידי ג׳ייסון ווד, וכעת מפותח על ידי צוות קטן של מפתחים.
Kdenlive הפכה חלק ממיזם KDE באופן רשמי החל מגרסה 15.04.0.
חבילות Kdenlive זמינות להורדה עבור לינוקס, FreeBSD, ו־Microsoft Windows, וקוד המקור זמין בכפוף לתנאי גרסה 2 ומעלה של הרישיון הציבורי הכללי של GNU.
היסטוריה.
המיזם הוקם על ידי ג׳ייסון ווד בשנת 2002. פיתוח Kdenlive עבר מגרסה 3 של סביבת שולחן העבודה K (שלא נעשה בשביל MLT במקור) לגרסה 4 של KDE Platform, כאשר שוכתב כמעט לגמרי. המעבר הסתיים עם גרסה 0.7 של Kdenlive, שיצאה לאור ב־12 באוקטובר 2008. גרסה 0.9.10 של Kdenlive שיצאה לאור ב־1 באוקטובר 2014 הייתה הגרסה האחרונה כחלק מ־KDE 4. כיום, עורך הווידאו Kdenlive הוא חלק מ־KDE 5.
Kdenlive החלה לתכנן מעבר למיזם KDE ולתשתיות שלו בשנת 2014. ההסבה ל־KDE Frameworks 5 הסתיימה עם שחרור גרסה 2015.04.0 כחלק מ־KDE Applications 5. המעבר ל־KDE נמשך.
בתחילת 2017, צוות הפיתוח החל לעבוד על ארגון קוד התוכנה מחדש, וגרסת הביטא הראשונה פורסמה ביוני 2017. בדצמבר 2017, צוות הפיתוח התמקד בעיקר בארגון קוד התוכנה מחדש עם פרסום גרסת הביתא הראשונה. פרסום הגרסה עם הקוד המאורגן מחדש תוכנן להיות באוגוסט 2018 כחלק מגרסה 18.08 של KDE Applications. הגרסה של Kdenlive עם הקוד המאורגן מחדש פורסמה ב־22 באפריל 2019 כחלק מגרסה 19.04 של KDE Applications, ולא בתאריך שצוין לעיל.
תכונות.
Kdenlive של KDE משתמשת בספריות MLT,‏ Frei0r effects,‏ SoX ו־LADSPA‏. Kdenlive תומכת בכל הפורמטים שנתמכים על ידי FFmpeg או libav (למשל QuickTime‏, AVI‏, WMV‏, MPEG‏, FLV וכו׳), וגם תומכת ביחסי הגובה־רוחב "4:3" ו־"" עבור PAL וגם NTSC ומגוון תקני HD, ביניהם HDV וגם AVCHD. ניתן לייצא את קטעי הווידאו גם להתקני DV או לצרוב אותם על תקליטור DVD עם תפריט פשוט והפרקים.
יוסף חיים בן סאמון
רבי יוסף חיים בן סאמון (נפטר כ"א בניסן ה'תק"ם, אפריל 1780) היה רב, דיין, ור"מ מרוקאי, במאה ה-18, מחבר הספר "עדות ביהוסף".
ביוגרפיה.
נולד בעיר פאס שבמרוקו לאביו רבי יצחק בן סאמון. מצד אמו הוא היה נכדו של רבי יהושע סירירו, שהיה בן לשושלת רבנים מקהילת המגורשים בפאס. רבי יוסף היה תלמידו המובהק של רבי שמואל בן אלבאז ובספריו הוא מזכיר את תורתו. היה ידידיהם של החכמים בפאס, רבי ראובן אבן צור, רבי משה בן מאמאן, רבי אליהו הצרפתי שאף הביא מתורתו בספרו והייתה ביניהם התכתבות תורנית רבה. תקופה מסוימת שהה בעיר מקנס שבמרוקו והחליף מכתבי תורה עם חכמי המקום.
נדודיו.
מסיבה לא נודעת הוא נדד לטיטואן שבמרוקו והיה שם רבו של רבי יהודה לוי שמאוחר יותר מונה למשרת אב בית דין בעיר. בניסן ה'תק"ט (1749) שהה בעיר אלג'יר ונשא ונתן בה בדברי תורה עם חכמי העיר, בהם רבי יהודה עייאש רבה של העיר. באייר ה'תק"י (1750) שהה בליבורנו שבאיטליה וקיבל המלצה מחכמי העיר לאיסוף תרומות עבור עלייתו לארץ ישראל. מחשבתו לעלות לארץ ישראל לא יצאה אל הפועל ובשנים הבאות אנו מוצאים אותו עוסק בפעילות רבנית כדיין בערים טיטואן וג'יברלטר במקביל. הוא התכתב עם חכמי טיטואן, מהם: רבי מנחם עטיאה, רבי יעקב אבן מלכא, רבי יהודה קורייאט ורבי שלמה אבודרהם.
בליבורנו.
בחודש אדר שנת ה'תקכ"א (1761) התגורר בליבורנו ונשא ונתן שם בהלכה עם גדולי הדור. שם פנה אליו בשאלות רבי מלאכי הכהן מחכמי המקום ומחברו של הספר "יד מלאכי". בהתכתבותו עם רבי מלאכי סיפר רבי יוסף על מצבו . החיד"א מספר ששהה בקרב "חבורה" של לומדים בליבורנו שעמם נמנה רבי יוסף, וחידוש ששמע באותה העת מרבי יוסף הוא הביא בספרו. רבי בנימין אספינוזא לקח ממנו הסכמה לספרו "יסוד הקיום" (קריית ספר, תשס"ה), בספר מתפלמס רבי בנימין על נוסחאות התפילה ומבסס את דעתו על חכמים שונים ובהם רבי יוסף (עמ' קסז).
נפטר ביום שביעי של פסח, כ"א בניסן ה'תק"ם (אפריל 1780).
חיבוריו.
הספרים קיבלו את הסכמותיהם של חכמי ליבורנו ובהם החיד"א, ובהן משבחים החכמים את חכמתו, את פסקיו ואת שקדותו. הם נדפסו בליבורנו בשנת תק"ס.
משפחתו.
נישא למנא ונולדו להם שני בנים: רבי יצחק בן סאמון ורבי שם טוב בן סאמון. האחרון עסק בהדפסת ספרי אביהם וחיבר את הספר "לקח טוב" (ליבורנו, תק"ס), ונחשב חכם ידוע בליבורנו. ר' שם טוב היה גם קשור לפולמוס ריפורמות של קהילת המבורג. תחילה כתב תשובה להתיר לנגן בארגעל בבית הכנסת (נגה הצדק עמ' ג), ולבסוף חזר מדבריו ויצא נגד הריפורמיים עם יתר חכמי ליבורנו (אלה דברי הברית, עמ' סט).
אברהם מנסאנו
T (אלבום של האחים טפלון)
T הוא אלבום הבכורה של להקת ההיפ הופ הפינית האחים טפלון. האלבום יצא לאור ב-2009, בהוצאת חברות התקליטים "Monsp Records" ו-"Yellowmic Records". האלבום הגיע למקום ה-26 במצעד האלבומים הפיני.
ביקורות.
האלבום זכה לתשבחות מרוב מבקרי המוזיקה הפיניים. אתר האינטרנט "Desibeli.net" העניק לאלבום 3.5 כוכבי זהב, בעוד שהאתר "Noise.fi" העניק לו ארבעה כוכבים. הביקורת הרעה ביותר ספג האלבום הייתה של האתר "Redrum-187", אשר העניק שני כוכבים מתוך חמישה אפשריים.
תורה לשמה (שו&quot;ת)
© (אלבום)
© (בתרגום מילולי: ראה) הוא אלבום האולפן השני של להקת ההיפ הופ הפינית, האחים טפלון. האלבום יצא לאור ב-4 באוגוסט 2010, בהוצאת חברת התקליטים "Monsp Records". האלבום הגיע למקום ה-26 במצעד האלבומים הפיני.
רקע.
אלבום זה, היה האלבום הראשון של הלהקה שהופק על ידי מלוסט קוס. הסינגל הראשון מתוך האלבום, "Kokkonen on ykkönen", יצא לאור בשלהי חודש יולי. © הוא אלבום פופ פיני מסורתי. הוא משלב בתוכו צלילי מיתר ופסנתר. עטיפת האלבום מזכירה את עטיפת האלבום "The Dark Side of the Moon" של פינק פלויד.
Valkoisten dyynien ratsastajat
Valkoisten dyynien ratsastajat (בעברית: רוכבי הדיונות הלבנות) הוא אלבום האולפן השלישי של להקת ההיפ הופ הפינית האחים טפלון. האלבום יצא לאור ב-25 בינואר 2013, בהוצאת חברות התקליטים "Johanna Kustannus" ויוניברסל מיוזיק גרופ. האלבום הגיע למקום השישי במצעד האלבומים הפיני.
רקע.
הסינגל הראשון מתוך האלבום, "Pull Speed", יצא לאור בשלהי חודש אפריל 2012. ביוני 2012, יצא לאור הסינגל השני, "Prohibitions". השיר השלישי מתוך האלבום, "Seksikkäin jäbä", הגיע למקום השלישי במצעד הסינגלים הפיני.
הגיימבויז
דו&quot;ח שנתי
אורות התפילה
אורות התפילה הוא ספר העוסק בהסברה עיונית והדרכה מעשית לתפילה. הספר הוא לקט מתוך כתבי הראי"ה קוק שנלקט ונערך על ידי תלמידו הרב משה צבי נריה. בפרק המבוא לספר ישנו תיאור העוסק בתפילתו של הראי"ה עצמו, תחת הכותרת "וכך היה מתפלל".
תוכן הספר.
הספר הוא בן שמונה פרקים, אשר לפי תיאור הספר במספר מקומות הם "מקיפים ומאירים את נתיבות העבודה שבלב, מגלים את השיאים והמעמקים של עבודת הא-להים".